বঙ্গ
মৌর্য সাম্রাজ্য মগধেই গড়ে উঠেছিল। মৌর্য সাম্রাজ্যের প্রতিষ্ঠাতা ছিলেন চন্দ্রগুপ্ত মৌর্য। এই সাম্রাজ্য অশোকের রাজত্বকালে দক্ষিণ এশিয়া, পারস্য, আফগানিস্তান অবধি বিস্তার লাভ করেছিল। পরবর্তীকালে শক্তিশালী গুপ্ত সাম্রাজ্য মগধেই গড়ে ওঠে যা ভারতীয় উপমহাদেশের উত্তরাংশে এবং পারস্য এবং আফগানিস্তানের কিছু অংশে বিস্তার লাভ করেছিল। বাংলার প্রথম স্বাধীন রাজা ছিলেন শশাঙ্ক যিনি ৬০৬ খ্রিস্টাব্দ থেকে রাজত্ব করেছিলেন।
প্রথম বৌদ্ধ পাল রাজা প্রথম গোপাল ৭৫০ খ্রিস্টাব্দে গৌড়ে নির্বাচনের মাধ্যমে ক্ষমতায় আসেন। পাল বংশের সবচেয়ে শক্তিশালী দুই রাজা ছিলেন ধর্মপাল (রাজত্বকাল ৭৭৫-৮১০ খ্রিস্টাব্দ) এবং দেবপাল (রাজত্বকাল ৮১০-৮৫০ খ্রিস্টাব্দ)।
বালাসিনোর রাজ্য
১৭৫৮ খ্রিস্টাব্দের ২৮শে সেপ্টেম্বর জুনাগড় রাজ্যের প্রথম নবাব প্রথম মহম্মদ বাহাদুর খানজীর মৃত্যু হলে তাঁর দ্বিতীয় পুত্র সর্দার মহম্মদ খানজী বালাসিনোর রাজ্য প্রথম স্বাধীন নবাব হিসেবে আত্মপ্রকাশ করেন। তাঁর পৌত্র ও রাজ্যের তৃতীয় নবাব প্রথম মহম্মদ সলাবত খানজী অপুত্রক অবস্থায় মৃত্যুবরণ করলে তাঁর দৌহিত্র মহম্মদ আবিদ খানজী সিংহাসনে আরোহণ করেন। ১৮২২ খ্রিস্টাব্দে মহম্মদ আবিদ খানজীর জ্যেষ্ঠ ভ্রাতা তাঁকে সিংহাসনচ্যুত করে পরবর্তী নবাব হিসেবে সিংহাসনে আরোহণ করেন। পরবর্তী নবাবদের মধ্যে অধিকাংশই নাবালক অবস্থাউয় সিংহাসন লাভ করেন এবং তাঁদের রাজত্বের অধিকাংশ সময় রাজপ্রতিনিধিদের তত্ত্বাবধানে শাসন করেন। রাজ্যের অন্তিম নবাব দ্বিতীয় মহম্মদ সলাবত খানজী সিংহাসনে আরোহণ করার তিন বছরের মাথায় ভারত স্বাধীনতা লাভ করে। ১৯৪৭ খ্রিস্টাব্দে তাঁর রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। তাঁর নাবালকত্বের কারণে লুনাওয়াড়ার মহারাজা তাঁর হয়ে বালাসিনোর রাজ্যের অন্তর্ভুক্তিকরণের স্বাক্ষর করেন। ১৯৪৮ খ্রিস্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিস্টাব্দের ২৮শে ডিসেম্বর ভারত সরকার সংবিধান সংশোধন করে তাঁর নবাব পদের বিলোপ ঘটায়।